钦定古今图书集成/方舆汇编/职方典/第1153卷 > 襄阳府祠庙考一 府志
## 钦定古今图书集成/方舆汇编/职方典/第1153卷 > 襄阳府祠庙考一 府志

本府。〈襄阳县附郭。〉

风云雷雨山川坛　在郡城南门外一里。社稷坛　在郡城西门外一里。二坛俱洪武间建。

郡厉坛　在城西门外，洪武初建，本府知府主祭。今毁。

城隍庙　：在郡治东北。今重修。

县城隍庙　在樊城西，壬午贼毁。

皇清顺治丁亥，知县董上治重建。

关帝庙　有三：一在郡治东城隅，一在孝义井，一在樊城华严寺北。

“关帝庙　” 又六。东西门内，南门城上大北圈门内四庙，皆明时建仍旧，长门内乃甲申年复修，小北门内乃

皇清庚寅年，御史赵兆麟重建。

真武庙　在县西五里龟山上。甲申贼毁，顺治间重建，抚治赵聂有《记》。

诸葛武侯庙　在隆中山，即诸葛故宅。春秋有司致祭。

伏龙庙　在伏龙山

樊侯庙　在樊城，今废。

庞德公庙　：在鹿门山。

鹿门庙　在鹿门山。汉习郁以侍中从光武幸犁丘，与光武俱梦见苏岭山神。后帝封郁襄阳侯，使立苏山神庙，刻二石鹿夹祠前，因名“庞士元庙　。” 公旧有祠废，都御史陈雍即城东云封寺改为之，名“凤栖书院。”

裴山庙　在城小北门内。

马王庙　：在城小北门内。

东岳庙　在东王桥

羊侯庙　在岘山西，创自晋，今知府重修。先主庙　在城西龟山下。

刘表庙　在县境

“二郎庙　” 在襄阳卫后。

“泰山庙　” 在樊城卢家门外。

消水龙王庙　在西大堤上七里。

三官庙　在南堤内

晏公庙　在樊城中

双节庙　在城西，今废。

献征庙　在郡治东。原系郡士民为知府汪道昆所立生祠，御史刘存义有记。后道昆起复，抚治郧阳，知之，檄兵巡使杨一魁撤毁木主，改祀先贤：仲山甫、伍员、宋玉、萧何、刘𬙂、邓禹、岑彭、岑熙、黄宪、王起、岑晊、王延寿、丁兰、王宠、刘表、庞德公、诸葛亮、关羽、张飞、徐庶、庞统、司马徽、习珍、杨颙、向朗、向宠、胡烈、王粲、陆抗、张悌、羊祜、杜预、山简、陶侃、刘弘、庾翼、庾亮、桓宣、甘卓、桓冲、习凿齿、朱序、沈约、萧统、柳恽、薛道衡、颜籀、李大亮、岑文本、尹怦、杜审言、杜甫、张柬之、皮日休、韩思复、孟浩然、元结、郭子仪、柳浑、鲁炅、李承、李翱、白居易、樊泽、温庭筠、李愬、裴度、柳公绰、刘蕡、赵普、潘美、尹洙、张士逊、欧阳修、米芾、韩维、王涣、王纲、张俊、宗泽、岳飞、赵鼎、吴猎、虞允文、孟宗政、孟珙，惟杨仪、于𬱖、崔湜三人勿祀，今废。“文昌祠　” 在儒学左，又一在阳春坊。

“三贤祠　” ，在樊城西。

习杜祠　在城南废

三忠祠　在城西废

忠节祠　在城南十里。祀忠臣都督王忠节妇太夫人岳氏。今废。

东岳行祠　：在白马山。顺治庚寅，都御史赵兆麟重修，榜曰“梦里神明。” 有记。

宜城县

风云雷雨山川坛　在城南半里。《县志》：旧在宋玉冢右，后改南关外。

社稷坛　：在城西二里。

邑厉坛　在县北一里

城隍庙　在县治南

关帝庙　有二：一在县治前，今改县治二门内。一在镇宜楼。

昭王庙　在昭王墓，今废。

五显庙　在县南隅。嘉靖间，知县马文祥重立大通桥北，今改为“元祐观。”

东岳庙　在紫盖山，去城南半里。

襄王庙　在故襄城内，今废。

太子庙　在县西南三里。遇旱，祷雨有应，谓“龙祠甘雨” 是也。

晏公庙　在县北二十五里汉江之滨。

真武庙　在县西二十里牛心山顶。

水府庙　凡五处

范将军庙　在范家营，即宋范文虎也。与元接战，为营于此，后人立祠祀之。

“伍子胥庙　” 一在上滴水崖，一在楚王城内。“萧何庙　” 在县治二门内。

泰山庙　在城东五里宝潼河。

太尉庙　在湍滩脑。明永乐间，水涨流，此神至乡。乡民立祠祀之，祈祷最应。

黑龙大王庙　在县西三十里石梁山，前有八角井。相传井中有龙，遇白云起即雨。

二十八庙　在县南蛮河岸北。内有“含珠太子” ，相传元时二十八人修，故名。

老观庙　有五，一在孙家营，一在清水港，一在云水洲，一在破河脑，一在石羊滩。

文昌祠　在城东南隅。万历二十五年，县令梁雍建。

张公留爱祠　在紫阳观前。为县令张鸣冈立，今废。

张公生祠　在县北紫阳观前，为知县凤起立。

雷公生祠　为知县雷嘉祥立。

陈侯生祠　在城内十字街西，为宜令陈美立，今废。

南漳县

风云雷雨山川坛　在县南一里。

社稷坛　在城西一里

邑厉坛　在县北一里

城隍庙　在县治西

卞和庙　旧有二庙：一在荆山，一在县治东三里，今俱废。

斜溪庙　：距县治一百里。宋绍兴间，敕赐庙额，“春秋二祭。”

酂侯庙　在县治仪门左。

萧公庙　在县东普济桥。

二郎庙　在县西

丁孝子祠　在县治东六十里。今废。

枣阳县

风云雷雨山川坛　在城南一里。

社稷坛　在县西半里

邑厉坛　在县北一里

城隍庙　在县治南一里。

光武庙　在县东南三十里狮子山上。

关帝庙　：在县大东门内。

泰山庙　在大东门外

水府庙　在县大东门外百步许。

龙王庙　在小东门外半里许。

白马庙　在县西六十里，近蔡阳铺。

三官庙　在小东门外半里许。

御史王琰祠　在县小十字街北。

文林郎舒申祠　，在县北一里许。

文昌阁　在县南城上

奎星楼　在文庙巽方。县令刘嗣煦建。

谷城县

风云雷雨山川坛　在城南一里。

社稷坛　：在城西半里。

邑厉坛　在县西北半里。

城隍庙　在县治东

谷伯庙　在县北八里。周谷伯封于此，后人立庙祀之。

东岳庙　在县城西南

高宁庙　在县南五里。正统间，知县高宁有善政，邑人祀之。

禹王庙　在县治西五里。祷雨辄应。

李侯庙　在县西二十里。

武安王祠　在县治东。嘉靖间，知县董银移酂侯同祠。

“五显祠　” 一在迎辉门内，一在南薰门外。《光化县》。

风云雷雨山川坛　在新城南。

社稷坛　《在新城南》。

邑厉坛　在县新城西门外。

城隍庙　：在县保障街。

关帝庙　今在城东门，顺治丁亥年，都御史赵兆麟檄知县扈申忠重建。

泰山庙　一在旧城儒学东，一在城南一十五里。一在三里楼西。一在县东北一十五里。禹王庙　在县北三里。

萧丞相庙　去县一里，因旧封邑，故祀之，有司春秋二祭。

邓禹庙　，在县北三里。

伍子胥庙　在县西三十里冨乡村。关帝庙　一在酂城西南，一在艾家巷口。五龙祠　在县西十五里五龙潭上，祷雨即应。《均州》

风云雷雨山川坛　在城南二里。

社稷坛　：在城北二里。

州厉坛　“在州北二里。”

城隍庙　在州治西

舜庙　在姚家铺

泰山庙　一在州北五里，一在州南五里。威烈庙　在州北一里。

禹王庙　在龙山上

关王庙　，有四：一在南门内，一在东门外，一在教场内，一在城南五里。

萧公庙　一在东城外，一在乱石滩。

马王庙　在州城西楼左。

晋公庙　在城南二十里山上。

双庙　在州西三十里

三义庙　在龙山下

黑虎庙　在州南九十里。

五显庙　在城外五通巷。

八蜡庙　：在南关王公祠旁。

比干祠　在州西五里。知州杨恢以其裔在此，故祀之。

都土地祠　：在州治东。

文昌祠　在本州太和宫天门之上，都御史汪道昆建。

吕洞宾祠　在州南迎恩楼外。。